Предлог

На основу члана 37. Статута града Ниша ("Службени лист града Ниша", бр.88/08 ) и члана 9 . Одлуке о оснивању Установе Сигурна кућа за жене и децу жртве породичног насиља («Службени лист Града Ниша» бр. 94/2010)

 Скупштина Града Ниша, на седници одржаној дана \_\_\_\_\_\_\_\_ . године, доноси

**Р Е Ш Е Њ Е**

**I ДАЈЕ СЕ САГЛАСНОСТ** на Програм рада са финансијским планом за 2016.годину установе Сигурна кућа за жене и децу жртве породичног насиља, који је усвојио Управни одбор Установе Одлуком број 848 на седници одржаној 02.12.2015.године.

 II Решење доставити: Установи „Сигурна кућа за жене и децу жртве породичног насиља Ниш, Управи за дечију, социјалну и примарну здравствену заштиту и Управи за финансије, изворне приходе локалне самоуправе и јавне набавке.

Број: \_\_\_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_ . године

 **СКУПШТИНА ГРАДА НИША**

 ПРЕДСЕДНИК

 Проф.др Миле Илић

 \_\_\_\_\_\_\_\_\_\_\_\_\_\_\_\_\_\_\_

**О Б Р А З Л О Ж Е Њ Е**

На седници одржаној 02.12.2015. године Управни одбор Установе “Сигурна кућа за жене и децу жртве породичног насиља“ донео је Програм рада са финансијским планом за 2016. годину.

Законом о јавним службама и Статутом града Ниша, утврђена је надлежност Скупштине града Ниша о давању сагласности на Програм рада установа чији је оснивач Град.

Сигурна кућа у Нишу је, од свог оснивања 2011.године до данас, пружила уточиште и подршку за више од 450 жртава породичног насиља, обезбеђујући и задовољење њихових егзистенцијалних потреба, што је делатност ове установе, укључујући и пружање саветодавно-терапијских и социјално – едукативних услуга, које обухватају осигурање приступа и коришћења услуга помоћи и подршке женама и деци жртвама породичног насиља путем информисања, обезбеђивања директних услуга, пружања правне помоћи, сагледавање ефеката, односно евалуације предузетих услуга и мера заштите. Посебна пажња, психолошко-едукативни рад и помоћ усмерена је на децу, као директне и индиректне жртве породичног насиља. Међу насилницима, осим партнера, све чешће се појављују и потомци жртава, што значи да Сигурна кућа кроз основне циљеве свог функционисања и реализацију програмских активности, све чешће пружа заштиту и старијим особама – жртвама породичног насиља.

 Циљеви функционисања установе :

 - збрињавање жена и деце жртава породичног насиља,

 - старање о њиховој безбедности,

 - пружање подршке у процесу изласка из насиља,

 - пружање помоћи у економском оснаживању жена.

 У зависности од потреба и потенцијала жена за сарадњу, психо-социјална подршка се спроводи кроз индивидуални и групни саветодавни и едукативни рад, чији су општи циљеви:

- уклањање психолошких последица насиља,

- повећање базичне психолошке сигурности и самопоуздања,

- овладавање стресом изазваним искуством насиља у породици,

- подизање нивоа личне компетенције.

Радно време установе је 24 сата дневно.

Пријем и смештај корисница обавља се одмах по позиву из Центра за социјални рад у било које време. Зато је неопходно непрекидно дежурство

особља установе – физичко-техничког обезбеђења и директора.

Поред средстава из буџета Града Ниша, установа ће се, као и до сада, ангажовати да обезбеди додатна средства од донација, пројеката и из других извора, како би створила што боље услове за прихват и помоћ корисницама.

Корисницима се свакодневно пружа психолошка и правна помоћ од стране лиценцираних стручних радника установе. Стручни радници ће и у будуће наставити са едукацијама и усавршавањима за рад у социјалној заштити кроз акредитоване програме и семинаре, а у складу са Правилником о лиценцирању организација социјалне заштите наставиће се рад на прикупљању документације и испуњењу свих потребних услова како би Сигурна кућа добила лиценцу установе социјалне заштите до прве половине 2016.године.

Управа за дечију, социјалну и примарну здравствену заштиту сматра да је предложени Програм рада са финансијским планом за 2016.годину Установе „Сигурна кућа за жене и децу жртве породичног насиља“ Ниш сачињен у складу са позитивним прописима и његовом применом доћи ће до реализације постављених циљева.

Управа за дечију, социјалну

 и примарну здравствену заштиту

 Н а ч е л н и к

 \_\_\_\_\_\_\_\_\_\_\_\_\_\_\_\_\_\_\_

 Мирјана Поповић